Transitoroof op N1 veroorsaak chaos | Maroela Media
'n Transitorooftog Vrydagoggend op die N1, noord van Pretoria naby die Hammanskraal-afrit, het grootskaalse verkeersontwrigting veroorsaak.
Die N1 is in albei rigtings tussen Murrayhill en Hammanskraal gesluit ná die voorval wat omstreeks 10:00 plaasgevind het. Die N1-Suid is intussen heropen. Die N1-Noord was teen 13:45 steeds gesluit en verkeer word via Murrayhill na die R101 herlei.
Volgens kol. Brenda Muridili, polisiewoordvoerder, het 'n voertuig glo in 'n geldwa van SBV vasgejaag wat tot gevolg gehad het dat die geldwa omgeslaan en gerol het.
"Nog 'n voertuig het op die toneel stilgehou. Drie gewapende verdagtes het uit dié voertuig gespring en plofstof gebruik om die geldwa oop te blaas. Die verdagtes het met 'n onbekende bedrag kontant van die toneel gevlug."
Muridili het gesê dit is nog nie duidelik presies hoeveel verdagtes betrokke was nie. "Veiligheidswagte is beseer tydens die voorval en is na 'n nabygeleë hospitaal geneem vir behandeling."
Ja die krismis shopping nou in volle swang!
Wilde weste Suid -Afrika . Die rowers moet oppas anders word hulle dalk weer beroof Niemand en niks is meer veilig nie
Sterkte aan die veiligheidswagte en hul families. Ek bid elke dag dat my man (en almal by transito afdelings van al die verskeie maatskappye) veilig sal wees.